Toimumispaik: mereäärne häärber.  Päike. Vesi pluss 23. Nii  tugev tuul, et mõtlemine on välistatud. Õhtul saun ja ujumine. Paar pudelit Tsehhi õlut. Viis eksleeri kooki. Itu. Ema, kellel on sünnipäev. Mõni inimene veel. Ja üks valge juba eelmisest aastast tuttav lähedal asuva maja koer.  Sääski netu:) See-eest väikesed roosad lilleliste kleitidega tüütud putukad, kellest ühe võrku püüdsin ja pildile sain, aga näidata ei saa, sest loomulikult olen kaasa võtnud vale fotoka juhtme.  Probleemid ja muud mured linnas. Selle koha võlu. Kuidas see toimib, sellest  ma pole kunagi aru saanud.    Muidu sain viimaste tekstide mõnede kommentaaride põhjal aru, et olen oma elust ikka paraja plätserdise kokku keeranud. Uskumatult valed värvid, suhted ja suurused.  Kas tõesti paistab mu maailm teiselt poolt ekraani selline.  Kohe isu midagi kirja panna kadus ära.  Viimase loo koos kommidega viskasin üldse prügikasti, seal läks asi minu jaoks lihtsalt nii üle ääre ja absurdseks.    Eile õhtul saatsin Superstarile sõnumi. Lõpuks ometi mul  vedas, muidu tõmban alati kahest kaardist selle vale.    Vot nii.